Crystal Palace
Crystal Palace je bila građevina od stakla i željeza podignuta za Svjetsku izložbu 1851. u londonskom Hyde Parku (City of Westminster).

Crystal Palace je nakon izložbe razmontiran i ponovno podignut na brdu Sydenham u Boroughu Bromley od 1852. do 54. Zgrada je uništena u požaru koji ju je zahvatio 1936.

Opis i historija 
Zgradu je projektirao arhitekt Joseph Paxton kao konstrukciju od prefabriciranih željeznih nosača, sa fasadom od iskrojenih stakala.

Centralni dio zgrade bio je dug 563 metara, širok 124 m a visok 33 m, prostirao se na terenu od 7 hektara, sa bočnim zgradama na 9 hektara. Ukupna dužina njegovog izlagačkog prostora (prizemlje i galerije) iznosila je punih 13 km.

Godinama nakon svog postavljanja na novu lokaciju Crystal Palace bio je mjesto gdje su se odigravale velike priredbe, koncerti pa čak i nogometne utakmice, sve dok nije izgorio u noći 30. decembra 1936.

Od njega su preostali samo tornjevi nosači, ali su i oni porušeni 1941. jer su služili kao odličan orjentir avionima njemačke Luftwaffe.

Crystal Palace izvršio je veliki utjecaj na razvoj moderne arhitekture, naročito na gradnju sajamskih paviljona.

Za njenu gradnju i naknadno demontiranje i ponovno dizanje osiguran je budžet od tadašnjih 500,000 funti (to bi bilo oko 25.000,000 današnjih funti).

Izvori

Vanjske veze 

 Crystal Palace na portalu Crystal Palace Foundation 

Palače u Londonu
Historicističke palače
Historija Londona